hotchpotch/miracl-hf-unified huggingface dataset:
Lee Chae-won
Lee Chae-won (, s. 7. huhtikuuta 1981 Gangwon) on eteläkorealainen maastohiihtäjä. Hän on pituudeltaan 154 cm.
Lee on osallistunut neljiin talviolympialaisiin 2002–2014 sijoittuen parhaimmillaan 36:nneksi naisten 30 kilometrin vapaan hiihtotavan yhteislähtökilpailussa Sotšissa 2014. MM-kilpailuihin hän on osallistunut viidesti Oberstdorfista 2005 alkaen. Parhaimmillaan hän on ollut 47:s yhdistelmäkilpailussa Oslossa 2011.
Lee kilpaili maailmancupissa ensimmäisen kerran Kuopiossa marraskuussa 2001. Ensimmäiset maailmancupin pisteensä hän saavutti oltuaan kahdestoista Pyeongchangin 15 kilometrin yhdistelmäkilpailussa helmikuussa 2017.
Brasilian sotilasjuntta 1969
Brasilian sotilasjuntta 1969 tai "Junta Militar" hallitsi Brasiliaa elokuusta lokakuuhun 1969. Se perustettiin samana päivänä, jolloin Artur da Costa e Silva sairastui ja joutui jättämään tehtävänsä. Emílio Garrastazu Médicista tuli presidentti, kun juntta lakkautettiin.
Ferrovie Appulo Lucane
Ferrovie Appulo Lucane S.r.l. (FAL) on italialainen rautatie- ja linja-autoyhtiö, joka toimii Kaakkois-Italiassa Barin, Materan ja Potenzan maakunnissa. Yhtiön kotipaikka on Bari.
Ferrovie Appulo Lucane harjoittaa paikallisjunaliikennettä omistamallaan 183 kilometrin pituisella rataverkolla reiteillä Bari–Altamura–Matera ja Bari–Altamura–Avigliano–Potenza. FAL:n rataverkko on kapearaiteinen (950 mm) ja sähköistämätön. FAL:lla on linja-autoreittejä samoilla seuduilla yhteensä 1 000 kilometriä.
Yhtiöllä oli vuonna 2015 yhteensä 2,7 miljoonaa junamatkustajaa ja 2,5 miljoonaa bussimatkustajaa. Yhtiön lipputulot olivat yhteensä 6,1 miljoonaa euroa, 22,5 % liikenteen hoitokustannuksista.
Artjom Pugolovkin
Artjom Vladimirovitš Pugolovkin (; s. 26. tammikuuta 1992 Moskova, Venäjä) on venäläinen jääkiekkoilija, joka pelaa Mestis-joukkue Rovaniemen Kiekossa. Hän on pelipaikaltaan vasen laitahyökkääjä ja laukoo oikealta.
Pugolovkin on Spartak Moskovan kasvatti. Hän aloitti MHL-juniorisarjan MHK Spartak Moskovassa kaudella 2009–2010. Kaudella 2011–2012 Pogolovkin jakoi tehoilla 13+21=34 joukkueen sisäisen pistepörssin voiton Semjon Golikovin kanssa ja sisäisen maalipörssin voiton Jevgeni Krutikovin kanssa. Kaudella 2012–2013 hän voitti MHK Spartakin sisäisen piste- ja syöttöpörssin tehoilla 17+43=60. Pugolovkin eteni joukkueen kanssa aina Harlamov Cup -finaaleihin saakka, mutta mestaruuden vei kuitenkin Omskije Jastreby otteluvoitoin 4-3. Pugolovkin debytoi kauden aikana myös Spartak Moskovan KHL-joukkueessa, jossa hän pelasi kolme runkosarja- ja neljä Nadežda Cupin ottelua ilman tehopisteitä. Pugolovkin teki KHL-debyyttinsä 13. helmikuuta 2013 slovakialaista HC Slovan Bratislavaa vastaan.
Kauden 2013–2014 Pugolovkin pelasi kokonaan Spartak Moskovan farmijoukkueessa Sokol Krasnojarskissa, VHL:ssä, jossa tulokaskausi toi 25 runkosarjaottelussa tehot 4+4=8. Kesäkuussa 2014 hän teki vapaana agenttina vuoden mittaisen sopimuksen Atlantin kanssa. Hän pelasi kauden 2014–2015 kuitenkin kokonaan farmijoukkue Dizel Penzassa. Kaudeksi 2015–2016 Pugolovkin siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Hän pelasi siellä kaksi ottelua ja teki ensimmäisen ja toistaiseksi ainoan KHL-maalinsa 1. syyskuuta 2015 Metallurg Novokuznetskia vastaan. Marraskuussa 2015 Pugolovkin jätti Medveščakin ja siirtyi VHL-joukkue Himik Voskresenskiin. Hänen pelaajaoikeutensa palasi myös takaisin Spartakille.
Toukokuussa 2016 Spartak Moskova kiinnitti Pugolovkinin vuoden mittaisella jatkosopimuksella. Hän pelasi alkukauden 2016–2017 kuitenkin kokonaan Himik Voskresenskin vahvuudessa, kunnes Pugolovkin siirtyi helmikuussa 2017 loppukaudeksi Mestis-joukkue Rovaniemen Kiekkoon.
Åminneforsin ruukki
Åminneforsin ruukki perustettiin Länsi-Uudellemaalle Pohjan pitäjän Mustionjoen kosken varteen vuonna 1877 sinkkisulattamona jossa sulatettiin Orijärven kaivoksen sinkkimalmia. Sinkkisulattamo lopetettiin jo vuonna 1883 mutta raudan valmistus ruukin masuunissa jatkui vuoteen 1977 saakka.
Ruukki siirtyi 1890-luvulla Fiskars-yhtymän haltuun. Ruukkialueelle valmistui vesivoimalaitos 1910 ja vuonna 1930 valmistui valssaamo. Nykyisin teollinen toiminta jatkuu ruukkialueella niin että valssaamossa valmistetaan betoniteräksiä Celsa Groupin nimellä ja Lesjöfors Springs valmistaa alueella jousia.
Mustalahti (Inkeri)
Mustalahti () on kylä Leningradin alueen Lomonosovin piirin Lepäsin kunnassa Venäjällä. Se sijaitsee Suomenlahden etelärannalla kymmenen kilometriä Lepäsistä länteen. Kylässä on 22 asukasta (vuonna 2015).
Tuutarin pogostaan kuulunut Mustalahden kylä mainitaan vuoden 1676 aineistoon perustuvassa Inkerin kartassa. 1700-luvulla Aleksandr Menšikovin maaomaisuutta jaettaessa se lahjoitettiin Harjavallan ja Pulkkalan tavoin keisarinna Elisabetin suosikille Aleksei Razumovskille.
Vuonna 1862 Mustalahdessa oli 15 taloa ja 90 asukasta. Sen vieressä sijaitsi Baikovan huvila. Kylän talonpojat olivat tilanomistajan maaorjia, jotka kuuluivat Hevaan ortodoksiseen seurakuntaan. Vuonna 1903 Mustalahden, Harjavallan, Pulkkalan ja Harmaalan talonpojille valmistui Pyhän Kolminaisuuden kirkko Harjavaltaan.
Mustalahden ohi kulkee Pietarin ja Ruutsian välinen asfaltoitu maantie, jolta on linja-autoyhteydet Lepäsiin, Lomonosoviin, Pietariin ja Sosnovyi Boriin. Kesäasukkaiden määräksi arvioidaan 365 henkeä. Palveluihin kuuluu kauppa. Mustalahdessa on säilynyt puinen kartano talousrakennuksineen ja puistoalueineen sekä kaksi puista huvilaa. Kylässä toimii lasten kesäleiri. Lähistöllä sijaitsee pieni lomakylä sekä kolme kalastus- ja metsästysmajaa.
Transaero Express
Transaero Express (; ICAO: TXE) oli venäläinen lentoyhtiö. Se oli Transaero Airlinesin tytäryhtiö, joka lensi liikelentoja. Sen kotikenttä oli Šeremetjevon lentoasema Moskovassa. Se perustettiin vuonna 1994 ja lopetti toimintansa vuonna 2002.
Transaero Express käytti toimintansa aikana seuraavia kahdeksaa lentokonetta.
Akira Yaegashi
Akira Yaegashi 25. helmikuuta 1983 Kitakami Iwaten prefektuuri on japanilainen alemman kärpässarjan nyrkkeilijä. Urallaan Yaegashi on voittanut IBF ja WBC liittojen maailmanmestaruudet alemmassa kärpässarjassa.
Amatöörinä Yaegashi otteli 70 ottelua joista voitti 56.
Yaegashi siirtyi ammattinyrkkeilijäksi vuonna 2005 korsisarjassa. Vuonna 2011 Yaegashi voitti WBA liiton mestaruusottelussa Pornsawan Porpramookin teknisellä tyrmäyksellä ottelun ehdittyä kymmenenteen eräänsä mutta hävisi heti ensimmäisessä WBA liiton mestaruuden puolustusottelussaan Kazuto Iokalle. Tämän jälkeen Yaegashi siirtyi painoluokkaa ylemmäs alempaan kärpässarjaan. Alemmassa kärpässarjassa Yaegashi voitti Toshiyuki Igarashin yksimielisellä tuomaripäätöksellä täysien erien jälkeen kohoten samalla WBC liiton mestariksi.Yaegashi puolusti mestaruutta onnistuneesti neljä kertaa kunnes hävisi Roman Gonzalezille teknisellä tyrmäyksellä yhdeksännessä erässä Gonzalezin johtaessa ottelua kaikin tuomariäänin. Tämän jälkeen Yaegashi siirtyi painoluokkaa alemmas alempaan kärpässarjaan jossa otteli Pedro Guevaraa vastaan väliaikaisesta WBC liiton mestaruudesta mutta hävisi seitsemännessä erässä tyrmäyksellä. Tämän jälkeen Yaegashi otteli kahdesti tuntemattomampia iskijöitä vastaan kunnes pääsi IBF liiton mestaruusotteluun Javier Mendozaa 
vastaan. Yaegashi voitti ottelun yksimielisellä tuomaripäätöksellä. Tämän jälkeen Yaegashi puolusti IBF liiton mestaruutta kahdesti menestyksekkäästi kunnes hävisi kolmannessa puolustusottelussa ensimmäisen erän tyrmäyksellä Milan Melindolle
Käenkosken harkkohytti
Käenkosken harkkohytti sijaitsi Ilomantsissä Käenkosken kylässä Pirttijärvestä Koitereeseen laskevan Syväysjoen (Pirttijoen) Käenkosken pohjoisrannalla. Harkkohytti oli toiminnassa vuosina 1839–1880.
Harkkohytin perustivat Elias Dahlström ja Tarasi Piironen jotka saivat sille privilegion 1839. Paikalla oli jo aiemmin ollut vesimylly ja vasarahuone. Harkkohytti käytti pääasiassa Koitereesta nostettua järvimalmia mutta veden vähyyden ja syrjäisen sijainnin vuoksi raudan tuotanto jäi vähäiseksi. Harkkohytti oli toiminnassa vuoteen 1880 saakka.
Noin sadan metrin päässä Syväysjoen kosken alkupäässä ylittävästä Ilomantsista Naarvaan johtavan paikallistien sillasta ovat näkyvissä vielä ruukin padon hirsiarkkujen jäänteet. Padon alapuolella on noin kolmen metrin päässä joen rannasta noin metrin levyinen hirsirakenteinen voima- ja uittokanava jonka länsipuolella on jäänteitä suurehkon rakennuksen perustuksista. Rakennus on saattanut olla harkkohytti tai vasarapaja. Paikalta löytyy myös runsaasti raudanvalmistuksessa syntynyttä kuonaa. Entisestä ruukinpaikasta pohjoiseen sijaitsevan asuinrakennuksen perustukset saattavat olla peräisin ruukinkartanosta ja myös lähellä oleva varastorakennus voi olla ruukin ajoilta. Asuinrakennuksen ja ruukinpaikan välillä näkyy useiden pienten asuinrakennusten kivijalkoja.
Kangaspää
Kangaspää (myös "Uusi-Vääskylä", ) on kylä Leningradin alueen Lomonosovin piirin Lepäsin kunnassa Venäjällä. Se sijaitsee Hevaanjoen varrella 16 kilometriä Lepäsistä lounaaseen. Kylässä on 27 asukasta (vuonna 2015).
Kylä mainitaan vuoden 1770 kartalla. Vuonna 1848 siellä asui 72 äyrämöistä ja 43 inkerikkoa. Äyrämöiset kuuluivat Kaprion luterilaiseen ja inkerikot Hevaan ortodoksiseen seurakuntaan..
Vuonna 1862 Kangaspäässä oli 25 taloa ja 169 asukasta. Kylän talonpojat olivat tilanomistajan maaorjia. Myöhemmin Kangaspää kuului Hevaan volostiin. Neuvostoaikana se oli osa Hevaan, vuodesta 1960 lähtien Uustian ja vuodesta 1974 Harmaalan kyläneuvostoja.
Kangaspään kautta kulkee Yhinmäen, Hevaan ja Sosnovyi Borin välinen asfaltoitu maantie. Kylästä on linja-autoyhteydet Lepäsiin, Lomonosoviin, Pietariin ja Sosnovyi Boriin. Kesäasukkaiden määräksi arvioidaan noin 30 henkeä. Lähistöllä sijaitsee puutarhapalsta-alue. Kylän eteläpuolella on kalanviljelyaltaita ja hiekkakuoppia sekä pohjoispuolella soita ja metsiä.
Luxorin kuvernoraatti
Luxorin kuvernoraatti () on yksi Egyptin kuvernoraateista. Alueen pinta-ala on 2 959,6 km² ja väkiluku 457 286 (2006). Kuvernoraatin hallinnollinen keskus on Luxor.
Assuanin kuvernoraatti
Assuanin kuvernoraatti () on yksi Egyptin kuvernoraateista. Alueen pinta-ala on 62 726,0 km² ja väkiluku 1 186 482 (2006). Kuvernoraatin hallinnollinen keskus on Assuan.
Punainen vaara
Punainen vaara voi tarkoittaa ainakin seuraavia:
Naringiini
Naringiini (CHO) on glykosideihin kuuluva orgaaninen yhdiste. Sitä tavataan erityisesti sitrushedelmistä kuten greipistä. Naringiinia voidaan käyttää makeutusaineiden valmistukseen.
Huoneenlämpötilassa naringiini on väritöntä kiteistä ainetta. Yhdiste liukenee vain hyvin vähäisessä määrin veteen huoneenlämpötilassa, mutta liukoisuus kasvaa huomattavasti lämpötilan kasvaessa. Monet orgaaniset liuottimet esimerkiksi etanoli, asetoni ja etikkahappo liuottavat ainetta. Naringiini on optisesti aktiivinen yhdiste ja sen ominaiskiertokyky 0,1 M vetykloridiliuoksessa on +8,6. Naringiinin aglykoniosana on naringeniini ja sokeriosana on ramnoosin ja glukoosin muodostama disakkaridi neohesperidoosi. Yhdiste on hyvin voimakkaasti kitkerän makuista ja sen maku on aistittavissa jopa 1:10 000 laimennuksina.
Luonnossa naringiinia esiintyy erityisesti greipissä hedelmissä ja kukissa. Suurin sen pitoisuus on raaoissa hedelmissä. Naringiini antaa greippimehulle sen tyypillisen kitkeryyden. Greipin lisäksi naringiinia esiintyy pienemmissä määrin muun muassa tomaateissa, omenoissa, sipuleissa, kirsikoissa, teessä, oreganossa ja eräissä palkokasveissa. Naringeniinilla on havaittu olevan sieniä, bakteereja ja viruksia torjuvia sekä antioksidanttisia vaikutuksia. Toisaalta naringiini on monen sytokromi P450-ryhmän entsyymien inhibiittori, minkä vuoksi greippimehu estää monien lääkeaineiden metaboliaa ja niiden pitoisuudet kasvavat elimistössä. Naringiini myös hydrolysoituu ihmiselimistössä naringeniiniksi.
Naringeniini voidaan hydrolysoida emäksisissä olosuhteissa ja vedyttää, jolloin muodostuu naringiinidihydrokalkonia (CHO), joka on voimakkaasti makeaa ja sokeriin verrattuna noin 1 000 kertaa makeampaa. Naringiinista voidaan myös valmistaa toista vielä merkittävämpää dihydrokalkoneihin kuuluvaa makeutusainetta neohesperidiinidihydrokalkonia.
Ertta Virtamo
Ertta Virtamo oli suomalainen näyttelijä. Hän on näytellyt elokuvissa "Ollin oppivuodet" (Ollin äiti) ( 1920) ja "Herrat täysihoidossa" (Selma Sorjonen) ( 1933).
Paleomeritiede
Paleomeritiede on tieteenala, joka tutkii merten maantiedettä ja geologiaa muinaisten aikojen osalta. Paleomeritieteen tutkimus kehittyi paljolti 1970- ja 1980-lukujen vaihteessa. Sedimenttikerroksia, jotka ovat peräisin Pleistoseeni-kaudelta, tai vanhemmalta ajalta, on tutkittu lähinnä seismisen heijastuksen avulla. 1970- ja 1980-lukujen vaihteessa tehtiin syvän meren tutkimus, jossa yritettiin selvittää Tertiäärikaudella ja Mesotsooisella maailmakaudella vallinneita oloja.
Maria Nordström
Maria Nordström (s. 10. toukokuuta 1991 Gävle) on ruotsalainen maastohiihtäjä.
Nuorten MM-kilpailuissa Hinterzartenissa 2010 Nordström saavutti Ruotsin joukkueen mukana viestipronssia. Nordström kilpaili maastohiihdon maailmancupissa ensimmäisen kerran Östersundin perinteisen hiihtotavan sprintissä helmikuussa 2015 sijoittuen 30:nneksi. Kymmenen parhaan joukkoon hän sijoittui ensimmäisen kerran Pyeongchangin perinteisen hiihtotavan sprintissä helmikuussa 2017 oltuaan seitsemäs. Seuraavana päivänä hän saavutti uransa toistaiseksi parhaan sijoituksen oltuaan 15 kilometrin yhdistelmäkilpailussa viides. Hän voitti samana viikonloppuna parisprintin maailmancupkilpailun.
Luettelo suurimmista teräksenvalmistajista
Luettelo maailman surimmista teräksenvalmistajista listaa tuotantomäärältään maailman suurimmat teräksenvalmistajayritykset. Luettelon sijat saattavat vaihtua merkittävästikin esimerkiksi yrityskauppojen ja -fuusioiden seurauksena.
XCOM 2
XCOM 2 on Firaxis Gamesin kehittämä ja 2K Gamesin julkaisema vuoropohjainen strategiapeli, joka on yksi X-COM-pelisarjan peleistä. Se julkaistiin Windowsille, OS X:lle ja Linuxille helmikuussa 2016. PlayStation 4:lle ja Xbox Onelle peli julkaistiin syyskuussa 2016. Peli on jatkoa "" -pelille.
XCOM 2 sijoittuu tarinallisesti edeltäjästään 20 vuotta myöhemmin, jolloin muukalaiset ovat vallanneet maapallon ja XCOM on osoittautunut kyvyttömäksi estää se. Muukalaiset pitävät ihmisiä orjinaan ja järjestystä valvovat ADVENT-iskusotilaat. Pelaaja ohjaa vastarintaliikettä valtavan Avenger-aluksen avulla, jossa tehdään tutkimuksia muukalaisten teknologiasta, valmistetaan uusia varusteita ja ylläpidetään sotilaita. Pelin edetessä luodaan maailman eri alueista verkosto, jolloin saadaan tietoa ADVENT-joukkojen tukikohdista.
XCOM 2:ssa on tuki Steam Workshopille, jonka avulla peliin voi ladata Steamin kautta yhteisön tekemää lisäsisältöä.
"War of the Chosen" on peliin julkaistava ladattava sisältö, joka on julkaistu elokuussa 2017.
Peli on saanut Pelit-lehden arvostelussa arvosanaksi 92/100.
Amalie Adlerberg
Amalie Adlerberg (16. kesäkuuta 1808 Baijeri – 1888) oli saksalaissyntyinen nainen, joka oli ensin naimisissa Venäjän Ruotsin-lähettilään Alexander von Krüdenerin kanssa, sitten Nikolai Adlerbergin kanssa, joka oli Suomen kenraalikuvernööri 1866–1881. Hän oli Fjodor Tjuttševin rakastettu ja muusa. Hän harjoitti hyväntekeväisyyttä niin Suomessa kuin Venäjälläkin.
Hän oli ruhtinatar Theresa Mecklenburg-Sterlitzin ja kreivi Maximilian-Emanuel von und zu Lerchenfeldin tytär.
Adlerberg oli yksi niistä 36 kuuluisasta kaunottaresta, jotka oli vuosina 1827–1850 kuvattu müncheniläiseen "Schönheitengalerieen" (Kaunotargalleria).
Hänen muotokuvansa on Mustion kartanossa. Kartanon omistaja Magnus Linder on hänen jälkeläisiään.
POSCO
POSCO (aiemmin "Pohang Iron and Steel Company") oli vuonna 2015 tuotantomäärältään maailman neljänneksi suurin teräsyhtiö. Se valmisti tuolloin yhteensä 41,97 miljoonaa tonnia terästä. Vuonna 1968 perustetun yrityksen kotipaikka on Etelä-Korean Pohang. Terästä valmistetaan yhtiön Pohangin ja Gwangyangin tehtailla.
Konserniyhtiön osake noteerataan Etelä-Korean, Tokion, Lontoon ja New Yorkin pörsseissä.
Arvo Lauri
Arvo Heikki Lauri ( 26. huhtikuuta 1931 Lappeenranta – 2015 Hamina) oli suomalainen upseeri, joka toimi Kainuun prikaatin komentajana.
Laurin vanhemmat olivat majuri Heikki Lauri ja Liisa Virtaniemi. Hänen ensimmäinen puolisonsa vuodesta 1953 oli Aino Kääriäinen (k. 1984) ja toinen vuodesta 1990 Maija Lotiaho.
Lauri suoritti 7/8 luokkaa Kuopion lyseossa ja valmistui Kadettikoulusta 1953. Sotakorkeakoulun hän suoritti 1963 ja Maanpuolustuskurssin 1968. Lauri toimi nuorempana upseerina 6. prikaatissa 1953 ja sen jälkeen Uudenmaan jääkäripataljoonassa vuoteen 1957, jolloin hän siirtyi Reserviupseerikouluun panssarintorjuntaosaston johtajaksi. Pääesikunnan tarkastusosastolla Lauri työskenteli 1961–1963, Sotakorkeakoulun opettajana 1967–1971, pataljoonan komentajana Savon Prikaatissa 1971–1973, Pääesikunnan koulutustoimiston päällikkönä 1973–1977 ja Sotakorkeakoulun apulaisjohtajana 1977–1979. Kainuun prikaatia Lauri komensi Martti Alatalon jälkeen vuodesta 1979 vuoteen 1982, jolloin hän erosi vakinaisesta palveluksesta.
Lauri ylennettiin vänrikiksi 1951, luutnantiksi 1954, yliluutnantiksi 1957, kapteeniksi 1963, majuriksi 1964, everstiluutnantiksi 1971 ja everstiksi 1977.
Louise von Christierson
Louise von Christierson (1836 – 1908) oli suomalainen kulttuurimesenaatti. Hänen kiinnostuksenkohteensa oli suomalainen taidekäsityö.
Hänen puolisonsa oli Kirkniemen kartanon omistaja Carl Gustaf von Christierson.
Ojansivu
Ojansivu on suomalainen sukunimi. Tunnettuja Ojansivuja:
Jenny Solin
Jenny Solin (s. 1. heinäkuuta 1996 Sollefteå) on ruotsalainen maastohiihtäjä.
Nuorten MM-kilpailuissa Râșnovissa 2016 Solin saavutti Ruotsin joukkueen mukana viestikultaa. Vapaan hiihtotavan sprintissä hän saavutti pronssia. Solin kilpaili maastohiihdon maailmancupissa ensimmäisen kerran Ulricehamnin 10 kilometrin vapaan hiihtotavan kilpailussa tammikuussa 2017. Ensimmäiset maailmancupin pisteensä hän saavutti Pyeongchangin perinteisen hiihtotavan sprintissä helmikuussa 2017 oltuaan 20:s. Seuraavana päivänä hän saavutti saman sijoituksen 15 kilometrin yhdistelmäkilpailussa.
Iknologia
Iknologia on tieteenala, joka tutkii kaikkia eliöistä jälkeen jääneitä jälkiä, erityisesti fossiilisia jälkiä. Joskus eliöstä ei jää näkyvää fossiilia, kuten eläinten luurangot tai kivettyneet kasvit. Tällöin eliöstä on kuitenkin voinut jäädä jälkeen eräänlainen muotti tai valos. Näitä on syntynyt, kun eliön ympärillä ollut maa-aines on kivettynyt. Iknologian haara neoiknologia tutkii nykyisten eliöiden jälkiä. Useiden vuosikymmenien aikana iknologisten tutkimusten avulla on selvitetty evoluutiota, muinaisten eläinten käyttäytymistä, ja muinaisten ympäristöjen oloja, kuten ekosysteemejä sekä vesi- ja ilmastosysteemejä. Iknologiaan liittyviä tieteenaloja ovat paleontologia, geomorfologia, sedimentologia, stratigrafia, pedologia ja biologia.
Gerdau
Gerdau SA oli vuonna 2015 tuotantomäärältään maailman 17. suurin teräsyhtiö. Se valmisti tuolloin yhteensä 17,03 miljoonaa tonnia terästä. Vuonna 1961 perustetun yrityksen kotipaikka on Brasilian eteläosassa sijaitseva Porto Alegre. Konserniyhtiön osake noteerataan São Paulon, New Yorkin ja Madridin pörsseissä. Yrityksellä on noin 45 000 työntekijää ja on teollisesti läsnä 14 eri valtiossa. Sillä on operatiivista liiketoimintaa Amerikan, Euroopan ja Aasian mantereiden alueella.
Dinitrobentseeni
Dinitrobentseeni viittaa kolmeen saman aineen isomeeriin:
Nitroaniliini
Nitroaniliini viittaa kolmeen saman aineen isomeeriin:
Aminofenoli
Aminofenoli viittaa kolmeen saman aineen isomeeriin:
Grazin raitiotieliikenne
Grazin raitioliikenne on yksi Grazin julkisen liikenteen muodoista.
Raitiotieliikenne aloitettiin Grazissa vuonna 1878, jolloin rakennettiin 2,2 kilometriä pitkä hevosraitiotie Grazin päärautatieasemalta Jakominiplatzille. Kaksi vuotta liikennöin aloituksen jälkeen linjaston pituus oli kasvanut 6,1 kilometriin.
Vuosisadan lopulla hevosraitiotietä alettiin korvata sähköisella raitiotiellä kaupungin sekä hevosraitiotien liikennöitsijän solmiman sopimuksen myötä. Samalla linjastoa laajennettiin esikaupunkialueille. Raitiotien matkustajamäärät putosivat 1930-luvun alussa huonon taloustilanteen myötä, mutta toisen maailmansodan aikana linjaa 1 päätettiin kuitenkin kehittää ruuhka-ajan matkustusmäärien noustessa. Kysyntää tyydytettiin ostamalla Saksasta käytettyjä raitiovaunuja.
Maailmansodan jälkeen tarve kapasiteetin lisäykselle oli suuri, jonka myötä vanhentuneiden vaunujen tilalle tilattiin uusia vaunuja. Seuraavien vuosikymmenten aikana henkilöautoliikenteen nousun myötä linjastoja kuitenkin karsittiin ja lyhennettiin. Myös rahtiliikenne raitioteillä lopetettiin.
1990-luvulla Grazin raitiotieverkkoa laajenettiin monen vuosikymmenne tauon jälkeen. Samalla bussiliikenteen ja raitiotieliikenteen vaihtopaikka keskitettiin Jakominiplatzille. Myöhemmin 2000-luvulla linjoja 4–6 laajennettiin.
Nitrobentsoehappo
Nitrobentsoehappo viittaa kolmeen saman aineen isomeeriin:
Tomi Mustonen (jääpalloilija)
Tomi Mustonen (s. 19. lokakuuta 1984) on suomalainen jääpalloilija. Hän edustaa Suomen Bandyliigassa pelaavaa Porin Narukerää.
Tomi Mustonen on pelannut kaudesta 2003 alkaen Bandyliigaa. Syksyllä hän siirtyi Ruotsin Elitserienin Ljusdals BK:hon, jossa Mustonen pelasi kaksi kautta, mutta palasi kahden Ljusdalissa vietetyn kauden jälkeen takaisin Poriin ja kasvattajaseuraansa Narukerään.. Sen jälkeen hän palasi kesällä 2009 Poriin, ja jatkoi jääpallouraansa Narukerässä, jossa hän on voittanut Bandyliigan runkosarjan maalikuninkuuden kolme kertaa eli kausina 2010-11, 2011-12 ja 2015-16., Mustonen on tehnyt ennen 2016-17 alkua kaikkiaan 236 maalia 171 runkosarjaottelussa.
Tomi Mustonen nousi vuonna 2015 A-maajoukkueeseen. Ensimmäisen kerran hän edusti Suomea MM-kisoissa keväällä 2016, jolloin hän oli voittamassa Suomelle MM-hopeaa. Mustonen on pelannut urallaan kahdet MM-kisat.
Maajoukkueessa
Aminobentsoehappo
Aminobentsoehappo viittaa kolmeen saman aineen isomeeriin:
Pekka Ripatti
Pekka Ripatti on Energiaviraston Uusiutuva energia -ryhmän johtaja sekä Helsingin yliopiston metsä-, energia- ja ympäristökysymysten dosentti. Tohtoriksi Ripatti väitteli vuonna 1997 kansantaloudellisesta metsäekonomiasta Helsingin yliopistossa. Väitöskirja käsittelee metsätilojen omistuksen pirstoutumista ("Factors affecting partitioning of private forest holdings in Finland. A logit analysis").
Energiavirastossa Ripatti on työskennellyt vuodesta 2012 lähtien. Tapio Oy:ssä hän työskenteli 2009-2011 johtajana ja kehittämispäällikönä. Työtehoseuran tutkimusjohtajana hän työskenteli 2003-2008. Vuosina 1988-2002 hän työskenteli Metsäntutkimuslaitoksessa (nyk. Luonnonvarakeskus) tutkijana ja Helsingin tutkimuskeskuksen johtajana. Ripatin tutkimuksissa on tarkasteltu metsänomistajien käyttäytymistä, puun tarjontaa sekä metsä- ja energiapolitiikan taloudellisia ohjauskeinoja.
Pekka Ripatti on ollut mukana lukuisissa eri ministeröiden, muiden viranomaisten ja toimialajärjestöjen metsä- ja energiapolitiikkaa käsittelevissä työryhmissä.
Diklooribentseeni
Diklooribentseeni viittaa kolmeen saman aineen isomeeriin:
Frida Erkers
Frida Erkers (s. 5. tammikuuta 1992) on ruotsalainen maastohiihtäjä.
Erkers kilpaili maastohiihdon maailmancupissa ensimmäisen kerran Östersundin 10 kilometrin vapaan hiihtotavan kilpailussa helmikuussa 2015. Ensimmäiset maailmancupin pisteensä hän saavutti helmikuussa 2017 oltuaan Pyeongchangin perinteisen hiihtotavan sprintissä 29:s. Seuraavana päivänä hän oli 15 kilometrin yhdistelmäkilpailussa 17:s.
Javier Fernández Fernández
Javier Fernández Fernández (s. 7. tammikuuta 1948) on espanjalainen poliitikko. Hän on koulutukseltaan vuori-insinööri. Fernández Fernández on Asturian sosialistisen liiton ("Federación Socialista Asturiana", lyh. FSA–PSOE) pääsihteeri. Hän toimi Espanjan sosialistisen työväenpuolueen (PSOE) väliaikaisen johtoryhmän virkaa toimittavana pääsihteerinä lokakuusta 2016 kesäkuuhun 2017.
Javier Fernández on itsehallinnollisen Asturian ruhtinaskunnan johtaja (asturiaksi "Presidente del Principáu d'Asturies", espanjaksi "Presidente del Principado de Asturias") vuodesta 2012 lähtien.
OnePlus X
OnePlus X on kiinalaisen OnePlusin julkaisema Android-puhelin. Se julkaistiin 29. lokakuuta 2015, kolme kuukautta OnePlus 2 jälkeen.
OnePlus X oli saatavilla kolmena vaihtoehtona: Onyx (Musta), Champagne (Valkoinen) ja rajoitettu erä keraamisia versioita. OnePlus X vaati alun perin kutsun, mutta 28. tammikuuta 2016 jälkeen kutsua ei enää vaadita.
Pian sen jälkeen kun OnePlus 2 julkaistiin, OnePlusin perustaja Carl Pei vihjasi uutta laitetta vuoden 2015 lopulle popup-haastatteluissa New Yorkissa. Kuukausien spekuloinnin jälkeen OnePlus X paljastettiin virallisesti 29. lokakuuta 2015. Puhelin sai kiitosta kriitikoilta sen tyylikkäästä muotoilusta ja korkeasta laadusta. Puhelimen hinnaksi ilmoitettiin 269 euroa. Keraamisen mallin hinnaksi ilmoitettiin 369 euroa.
Puhelin käyttää OxygenOS käyttöjärjestelmänä, joka perustuu Android 6.0.1. Puhelimeen on kolme pääväriä (musta, valkoinen ja keraami), mutta siihen on saataville useita kuoria.
JFE Holdings
JFE Holdings Inc. (JFE) oli vuonna 2015 tuotantomäärältään maailman kahdeksanneksi suurin teräsyhtiö. Se valmisti tuolloin yhteensä 29,83 miljoonaa tonnia terästä. Yrityksen kotipaikka on Japanin Tokio. JFE Holdings muodostettiin vuonna 2002 kun kaksi Japanin suurimpiin kuuluvaa teräsyhtiötä yhdistettiin. Teräsyhtiön osake noteerataan Tokion pörssissä ja on mukana Nikkei 225 -osakeindeksissä.
China Baowu Steel Group
China Baowu Steel Group eli Baowu Steel tai "China Baowu Group", marraskuuhun 2016 asti Baosteel Group ("Baosteel") oli vuonna 2017 tuotantomäärältään maailman toiseksi suurin teräsyhtiö. Se valmisti tuolloin yhteensä 65,39 miljoonaa tonnia terästä. Baowu Steel muodostettiin marras-joulukuussa 2016 yhdistämällä aiemman Baosteel Groupin ja Wuhan Iron & Steel Groupin (Wuhan Steel Group) toimintoja. Yrityksen palveluksessa oli vuonna 2016 yhteensä 228 000 työntekijää. Teräsjätin muodostaneista yhtiöistä Baosteel oli maailman viidenneksi suurin ja Wuhan Steel Group maailman 11. suurin teräksenvalmistaja.
Vuonna 2015 Baosteel Group oli tuotantomäärältään maailman viidenneksi suurin teräsyhtiö. Se valmisti tuolloin yhteensä 34,94 miljoonaa tonnia terästä. Yrityksen kotipaikka on Kiinan Shanghai. Baosteel -konsernilla oli vuoden 2014 päättyessä palveluksessaan noin 130 000 työntekijää.
Alkujaan vuonna 1978 perustetun konserniyhtiön omistaja on Kiinan valtio omaisuuden hallintakomissionsa kautta. Useat konsernin tytäryhtiöistä on kuitenkin pörssinoteerattu (mm. Baoshan Iron & Steel Co., Ltd.; Xinjiang BaYi Iron & Steel Co., Ltd.; Shanghai Baosight Software Co., Ltd.; SGIS Songshan Co.,Ltd.). Tytäryrityksistä esimerkiksi Baoshan Iron & Steel listattiin maailman suurimpien pörssiyritysten Forbes Global 2000 -listan (2016) sijalle 728 ja toukokuussa 2016 sen markkina-arvo oli 14,5 miljardia dollaria.
HBIS Group
HBIS Group tai Hesteel Group ("Hesteel Group Co., Ltd"; lyhyesti "Hesteel"; aiemmin myös "Hebei Iron and Steel"; HBIS) oli vuonna 2017 tuotantomäärältään maailman neljänneksi suurin ja Kiinan toiseksi suurin teräsyhtiö. Se valmisti tuolloin yhteensä 45,56 miljoonaa tonnia terästä. Kahta vuotta aiemmin (2015) yhtiö oli maailman toiseksi suurin teräksenvalmistaja. Yrityksen kotipaikka on Kiinan Shijiazhuang. Se perustettiin vuonna 2008 kun kaksi Hebein maakunnassa ollutta teräsyhtiötä yhdistettiin suuremmaksi metalliteollisuuskonserniksi. Yhtiön päämarkkina-alue on Pohjois-Kiina. Enemmistöomistaja on Kiinan valtio omaisuuden hallintakomissionsa kautta. Yhtiöllä on yli 20 tytäryritystä ja palveluksessaan yli 120 000 työntekijää. Se on laajentunut muun muassa hankkimalla hallintaansa terästehtaan Serbiasta ja kuparikaivoksen Etelä-Afrikasta. HBIS Group yhtiö oli vuonna 2018 maailman suurimpien yritysten Fortune Global 500 -listan sijalla 239.
HBIS Group on tunnetu osaksi tytäryhtiönsä Hesteelin kautta. Hesteelin osake noteerataan Shenzhenin pörssissä. Maailman suurimpien pörssiyritysten Forbes Global 2000 -listalla (2018) Hesteel luokiteltiin sijalle 1212. Kesäkuussa 2018 sen markkina-arvo oli 5,5 miljardia dollaria. Hesteel-pörssiyhtiön palveluksessa oli runsas 37 000 työntekijää, ja se muodosti vain osan laajemmasta HBIS-yrityskonsernista.
Nippon Steel &amp; Sumitomo Metal
Nippon Steel & Sumitomo Metal Corporation (NSSMC) oli vuonna 2015 tuotantomäärältään maailman kolmanneksi suurin teräsyhtiö. Se valmisti tuolloin yhteensä 46,37 miljoonaa tonnia terästä. Vuonna 1949 perustetun yrityksen kotipaikka on Japanin Tokio. Konserniyhtiön osake noteerataan Tokion pörssissä ja on mukana Nikkei 225- ja Topix 100 -osakeindekseissä. Teräskonsernilla on noin 85 000 työntekijää. Maaliskuussa 2014 yhtiöllä oli yli 300 tytäryritystä.
Shagang Group
Shagang Group oli vuonna 2015 tuotantomäärältään maailman kuudenneksi suurin teräsyhtiö. Se valmisti tuolloin yhteensä 34,21 miljoonaa tonnia terästä. Yrityksen kotipaikka on Kiinan Zhenjiang. Vuonna 1975 perustettu konserniyhtiö on yhtiömuodoltaan osakeyhtiö. Sen palveluksessa on yli 30 000 työntekijää.
Ansteel Group
Ansteel Group oli vuonna 2015 tuotantomäärältään maailman seitsemänneksi suurin teräsyhtiö. Se valmisti tuolloin yhteensä 32,50 miljoonaa tonnia terästä. Yrityksen kotipaikka on Kiinan Anshan. Konserniyhtiön omistaa on Kiinan valtio omaisuuden hallintakomissionsa kautta.
Unescon maailmanperintökohteet Uudessa-Seelannissa
Unesco on nimennyt Uudesta-Seelannista kolme kohdetta maailmanperintöluetteloon. Kohteet ovat merkittäviä luonnon- ja kulttuuriperintönsä ansiosta.
Emma-palkinnot 2017
Emma-palkinnot 2017 jaettiin Emma-gaalassa Espoo Metro Areenalla 4. helmikuuta 2017.
Yleisöäänestykset
Bandyliigakausi 2015–2016
Jääpallon Suomen mestaruus kaudella 2015-2016 ratkaistiin yhdeksän joukkueen runkosarjan jälkeen kahdeksan parhaan joukkueen pudotuspeleillä.
Syksyllä 2015 Bandyliiga sai paluumuuttajia ulkomailta, eli Ruotsista ja Venäjältä kokeneita maajoukkuepelaajia. Rolf Larsson, Tomi Hauska, Samuli Koivuniemi ja Pertti Virtanen palasivat Ruotsin Elitserienistä ja sekä Petteri Lampinen Venäjän Superliigasta. 
Suomen bandyliigan mestaruuden voitti Helsingin Botnia. Mestaruus oli seuran neljäs mestaruus. Botnia voitti Helsingissä Oulunkylässä pelatussa loppuottelussa Porvoon Akilleksen maalein 3-2. Loppuottelu jouduttiin pelaamaan erikoisissa olosuhteissa, sillä ottelu jouduttiin keskeyttämään puolen tunnin pelin jälkeen auringon sulattaessa jäätä. Kello 14.30 keskeytettyä finaalia jatkettiin kello 18.30. Akilles johti siinä vaiheessa peliä 1–0 Petteri Lampisen maalilla. Lämmin sää venytti ratkaisun hämärtyvään iltaan Helsingin Oulunkylässä. Periaatteessa ottelu olisi pitänyt pelata uudelleen, mmutta molemmat joukkueet hyväksyivät ottelua jatkettavan kahdella 30 minuutin jaksolla.,
Pronssia sai Mikkelin Kampparit. Edellisen kerran Botnia oli voittanut mestaruuden 19 vuotta aikaisemmin kaudella 1996-1997.
Botnian joukkue 2015-2016: Ville-Matias Lammi (mv), Micke Peräjärvi (mv), Juuso Tervonen (mv), Josua Eronen, Jimi Heinonen, Tomi Herranen, Kasperi Hirvonen, Vilppu Huovila, Matti Islander, Niklas Johansson, Iiro Karppinen, Mika Liikanen, Samuli Majamäki, Teemu Malinen, Tommi Määttä, Tuomas Määttä, Tero Määttälä, Tomi Pallassalo, Juri Schreck Taustajoukot: valmentajat: Esa Määttä, Mikko Helme huoltajat: Tapio Ahonen, Jorma Islander, joukkueenjohtaja: Pekka Anttinen, manageri: Teuvo Ulander
LineageOS
LineageOS on avoimeen lähdekoodiin perustuva Android-käyttöjärjestelmä älypuhelimille sekä tablet-tietokoneille. Se on seuraaja suositulle CyanogenModille, joka lopetti joulukuussa 2016, kun Cyanogen Inc ilmoitti lopettavansa CyanogenModin.
Projekti nimettiin LineageOS:iksi, sillä tekijät halusivat tehdä eron sen ja CyanogenModin välille.
CyanogenModin kehittäjä Steve Kondik joko erosi itse tai hänet erotettiin vuonna 2016. osana yrityksen rakennemuutosta, johon kuului toimitusjohtajan vaihto, projektien ja toimistojen sulkeminen ja palveluiden lakkauttaminen. CyanogenModin avoin lähdekoodi otettiin nopeasti mukaan LineageOS-projektiin.
Kuten CyanogenModissa, projekti käyttää Gerrittiä sen koodin arviointiin. Se säilytti myös vanhan versiointitavan (esimerkiksi Android 7.1 on LineageOS 14.1). Ennen virallista julkaisuja monet XDA-foorumin jäsenet olivat luoneet epävirallisia versioita lähdekoodista.
LineageOS tarjoaa ominaisuuksia ja vaihtoehtoja, joita ei löydy valmistajien virallisista käyttäjärjestelmistä. Koska se perustuu CyanogenModiin, siinä on paljon samoja ominaisuuksia. LineageOS:n ominaisuuksiin kuuluu muun muassa natiivi teematuki, tuki FLAC-audiokodeekille, suuri Access Point Name-lista, Privacy Guard (per-sovellus lupa järjestelmätoiminnoille), mahdollisuus suorittimen ylikellottamiseen ja muut suorituskyvyn parannukset, avattava bootloader, pull-down valikossa ilmoitusten hallitseminen (esimerkiksi Wi-Fi, Bluetooth ja GPS). LineageOS-käyttöjärjestelmästä julkaistaan uusi versio joka viikko, ja kaikki versiot allekirjoitetaan LineageOS:in yksityisillä avaimilla.
LineageOS ei ole oletuksena rootattu, mutta sen voi rootata lataamalla erikseen asennettavan .zip tiedoston.
LineageOS tuki 193 laitetta 25. marraskuuta 2018.
Qinan kuvernoraatti
Qinan kuvernoraatti () on yksi Egyptin kuvernoraateista. Alueen pinta-ala on 8 979,8 km² ja väkiluku 3 001 681 (2006). Kuvernoraatin hallinnollinen keskus on Qina.
Luettelo judon olympiamitalisteista
Judo on ollut olympialaisten lajivalikoimassa vuodesta 1964 ja yhtäjaksoisesti vuodesta 1972 asti. Menestynein maa olympiajudossa on Japani.
Saksan liittopäivävaalit 2002
Saksan liittopäivävaalit 2002 järjestettiin 22. syyskuuta 2002. Vaaleissa annettiin 47 996 480 hyväksyttyä ääntä äänestysaktiivisuuden ollessa 79,1 prosenttia. Vaaleissa vallasta kamppailivat liittokansleri Gerhard Schröderin johtama sosiaalidemokraattien ja vihreiden koalitiohallitus ja Edmund Stoiberin johtama kristillisdemokraattien ja vapaademokraattien oppositiokoalitio.
Sosiaalidemokraatit menettivät kannatustaan mutta voittivat silti täpärästi tulostaan parantaneet kristillisdemokraatit. Vihreiden vaalivoitto varmisti Schröderin hallituksen jatkamisen, sillä hallituspuolueet saivat liittopäiville yhteensä 306 paikkaa kaikkiaan 603 paikasta. Myös vapaademokraatit lisäsivät kannatustaan, kun taas sosialistinen PDS jäi viiden prosentin äänikynnyksen alapuolelle ja sai siksi liittopäiville vain kaksi äänestäjien suoraan valitsemaa edustajaa.
Matruhin kuvernoraatti
Matruhin kuvernoraatti () on yksi Egyptin kuvernoraateista. Alueen pinta-ala on 166 563,0 km² ja väkiluku 323 381 (2006). Kuvernoraatin hallinnollinen keskus on Marsa Matruh.
Al-Wadi al-Gadid
Al-Wadi al-Gadidin kuvernoraatti () on yksi Egyptin kuvernoraateista. Alueen pinta-ala on 440 098,0 km² ja väkiluku 187 263 (2006). Kuvernoraatin hallinnollinen keskus on Kharga.
Shougang Group
Shougang Group oli vuonna 2015 tuotantomäärältään maailman yhdeksänneksi suurin teräsyhtiö. Se valmisti tuolloin yhteensä 28,55 miljoonaa tonnia terästä. Valtionyhtiö on perustettu jo vuonna 1919 (alkujaan "Capital Iron and Steel Company", maaliskuusta 1992 alkaen "Shougang Corporation") ja sen kotipaikka on Kiinan Peking, jossa sen päätuotantolaitokset myös pitkään sijaitsivat. Ennen Pekingin olympialaisia 2008, osin ilmanlaadun parantamiseksi tämä valtiollinen teräksenvalmistaja määrättiin (vuonna 2005) Kiinan hallituksen päätöksellä siirtämään teräksentuotantonsa pois pääkaupungista. Terästehtaan uusi sijainti oli noin 220 kilometriä Pekingistä itään Hebein maakunnan Tangshanin prefektuuritason kaupungin Caofeidianin kaupunkipiiriin, jonne vuosina 2007–2010 rakennettiin uusi terästehdas. Tuotanto uudella tehtaalla käynnistettiin 21. toukokuuta 2009, ja uusi tehdas valmistui kokonaisuudessaan kesäkuussa 2010. Tuotanto päättyi Pekingissä vuoden 2010 loppuun mennessä. Uudesta terästehtaasta on käytetty nimitystä "Shougang Jingtang". Terästehtaan siirron on todettu osuneen teräksen hinnan kannalta epäedulliseen aikaan ja teräsyhtiön on laskettu menettäneen muuton johdosta yli 1,6 miljardia dollaria. Vuonna 2014 yhtiö teki positiivisen tuloksen. 
Valtioenemmistöisen konserniyhtiön muutaman tytäryhtiön osakeita noteerataan Shenzhenin tai Hongkongin pörssissä (Beijing Shougang Co. Ltd. (SZSE: 000959); Shougang Concord International (SEHK: 697), Shougang Concord Century (SEHK: 103), ja Shougang Concord Grand (SEHK: 730)). Tangshanin terästehdas siirrettiin konsernin sisäisellä kaupalla vuonna 2015 pörssiyritys Beijing Shougangille.
Kairon kuvernoraatti
Kairon kuvernoraatti () on yksi Egyptin kuvernoraateista. Alueen pinta-ala on 3 085,1 km² ja väkiluku 8 471 859 (2006). Kuvernoraatin hallinnollinen keskus on Kairo.
Bur Sa’idin kuvernoraatti
Bur Sa’idin kuvernoraatti () on yksi Egyptin kuvernoraateista. Alueen pinta-ala on 1 345,0 km² ja väkiluku 570 603 (2006). Kuvernoraatin hallinnollinen keskus on Port Said.
Charlotte Björkman
Charlotte Björkman (synt. Face 1833 – 26. kesäkuuta 1893) oli suomalainen kirjakauppias Kokkolassa. Hän sai ensimmäisinä sukupuolensa edustajina Suomen kustannusyhdistykseltä kauppaoikeuden vuonna 1867. Aiemmin samana vuonna oli oikeudet saanut myös Alexandra Elving, mutta hän aloitti kirjakauppatoiminnan vasta seuraavana vuonna. Kustannusyhdistyksestä riippumaton ensimmäinen naiskirjakauppias oli luultavimmin kajaanilaisen apteekkarin puoliso Alviina Malmgren, joka piti kirjakauppaa jo 1860.
Charlotte joutui varhain elämään äitinsä kanssa kaksin, koska hänen tehtaan työnjohtajana työskennellyt isänsä joutui rikoksesta vankilaan. Äiti toimi kätilönä Vaasassa, kutoi kanhasta ja myi kynttilöitä elättääkseen pienen perheen. Charlotte Face oli kiinnostunut kirjoista, vaikka tiukka uskonnollinen ympäristö ei rohkaissut siihen. Häntä tukivat kirjakauppiaaksi ryhtymisessä Vaasan kymnaasin lehtori G. J. Hallstén ja tuomari Paul Roschier.
Kirjakaupat oli ensimmäisiä yrityksiä, joissa naiset saattoivat toimia kauppiaina itsenäisesti. Suomen Kustannusyhdistys kannusti naisia alalle, mutta suositteli sitä vuoden 1867 vuosikertomuksessa vain perheettömille, sillä kirjkauppatoiminnan ei katsottu elättävän perheellisiä. Vuoteen 1873 mennessä Suomessa oli aloittanut jo toistakymmentä naispuolista kirjakauppiasta.
Charlotte Face ryhtyi pitämään Kokkolassa lehtori K. A. Alfströmin vuodesta 1848 pitämää kirjakauppaa. Kirjakaupalla oli ollut vielä kaksi omistaa, ennen kuin Charlotte Face aloitti vuonna 1867. Vuosisadan lopulla kirjakauppa oli hänen puolisonsa John Björkmanin nimissä.
Vanhemmat isä työnjohtaja sukuaan Face ja äiti kätilö. Puoliso 1878 konttoristi, raatimies John Björkman.
Moto 360
Moto 360 on Motorola Mobilityn älykellosarja. Malli perustuu Android Wear alustaan.
Motorola julkaisi sarjan ensimmäisen mallin vuonna 2014.
Toisen sukupolven malli on julkaistu vuonna 2015.
Laitteessa on 1GHz yksiytiminen Texas Instruments OMAP 3 suoritin.
Laitteessa on Qualcomm Snapdragon 400 suoritin.
Alpha Flight 1970
Alpha Flight 1970, tunnetaan myös lyhenteestään AFL tai AFL 1970, on saksalainen demoskeneryhmä, joka keskittyy kotikoneisiin.
Ryhmä perustettiin vuonna 1985 ja se keskittyi ohjelmiston julkaisuun Commandore 64:lle .Nimi perustuu tunnettuun Marvel Comicsin Alpha Flight-sarjakuvaan. Liite 1970 viittaa perustajajäsenien syntymäaikaan (Seven Up, Crime, The Damned, Frankie Double Team, The Gothicman and Danny).
Alpha Flightia leimasi eri discmagit, demot ja introt, joita julkaistiin kotitietokoneille 80-luvulla, kuten C64 ja Amiga ja myöhemmin PC. Yleiskatsaus kaikista tuotannoista löytyy täältä. Uusin julkaisu on elokuulta 2016.
August von Brück
August Lothar Maximilian Ludwig von Brück (7. elokuuta 1859 München – 8. syyskuuta 1941 Kirchdorf am Haunpold, Ylä-Baijeri) oli saksalainen diplomaatti ja vapaaherra. Hän oli vuosina 1918–1920 Saksan ensimmäinen lähettiläs Suomessa.
Brück työskenteli vuodesta 1885 Saksan ulkoministeriössä ja hoiti eri virkoja Saksan keisarikunnan ulkomaanedustustoissa ympäri maailmaa. Hän oli vuosina 1897–1914 Saksan konsulina Riiassa, Havannassa, Valparaísossa, La Pazissa ja Varsovassa. Vuosina 1915–1916 hän oli ulkoministeriön edustajana miehitetyn Puolan saksalaisen kenraalikuvernöörin luona. Vuonna 1918 Brück nimitettiin Saksan lähettilääksi sisällissotaa käyneeseen Suomeen. Hänestä tuli ensimmäinen valkoisen Suomen tunnustama ulkomaan diplomaattinen edustaja, kun hän kävi jättämässä valtuuskirjeensä senaatin puheenjohtaja P. E. Svinhufvudille Vaasan kaupungintalolla 26. maaliskuuta 1918. Brück jatkoi Helsingin-lähettiläänä myös Saksan muututtua tasavallaksi, kunnes jäi vuonna 1920 eläkkeelle.
Pekka Zimmermann
Kalle Pekka Zimmermann (5. kesäkuuta 1876 Rautavaara – 9. kesäkuuta 1934 Helsinki) oli suomalainen varatuomari ja Viipurin kunnallispormestari.
Zimmermannin vanhemmat olivat nimismies Otto Olivier Zimmermann ja Hilma Elisabet Collan. Hän pääsi ylioppilaaksi 1895 Kuopion lyseosta ja suoritti Helsingin yliopistossa yleisen oikeustutkinnon 1901. Zimmermann sai varatuomarin arvon 1904.
Zimmermann oli Suistamon piirin nimismiehenä 1906–1907, Viipurin kaupunginvoutina 1907–1909, Heinolan kaupungin pormetarina 1909, Viipurin 2. kaupunginvoutina 1909–1910 ja Viipurin hovioikeuden ylimääräisenä virkailijana 1910–1913. Hän toimi Viipurin vt. kunnallispormestarina 1914–1915 ja uudelleen vakinaisena kunnallispormestarina 1918–1933. Zimmermann oli poliittisista syistä vangittuna Krestyn vankilassa Pietarissa 1915 ja oli sen jälkeen asianajajana 1915–1918.
Pekka Zimmermann oli naimisissa 1907–1917 Aino Bergin (k. 1917) kanssa ja vuodesta 1931 Anna Siviä Pietisen kanssa.
Pekka Palin
Pekka Palin on suomalainen liike-elämän vaikuttaja. Hän valmistui Helsingin kauppakorkeakoulusta vuonna 1994. Hän tuli tunnetuksi erityisesti 1990-luvun loppupuolen ja 2000-luvun alun tietotekniikan alan yrityksistä, jotka käynnistettiin kansainvälisellä riskirahoituksella. Hän oli vuonna 1997 mukana Pentti Kourin Tango, myöhemmin Ztango-nimisessä yrityksessä. Hän ideoi ja perusti yhdessä Mato Valtosen ja Antti Piipon kanssa Wapit-yhtiön. Sen hän jätti vuonna 2000 ja perusti OpenMobile corporation -nimisen kansainvälisen yrityksen ja sen alaisuuteen OpenMobile Finland Oy:n yhdessä muun muassa Nokian Aasian entisen toimitusjohtajan Thomas Zilliacuksen kanssa ja kansainvälisten riskirahoitusyhtiöiden tuella. Hän toimi yrityksen toimitusjohtajana koko sen toiminnan ajan. Sittemmin hän toimi jonkin aikaa singaporelaisessa YuuZoo-yrityksessä ja vuodesta 2008 lähtien hän on toiminut CSC tieteen tietotekniikkakeskuksen kehityspäällikkönä.
Rafael Zinck
Ernst Rafael Zinck (12. lokakuuta 1879 Jaakkima – 27. tammikuuta 1936 Kuopio) oli suomalainen varatuomari ja Kuopion pormestari.
Zinckin vanhemmat olivat urkuri, director cantus Ernst Henrik Zinck ja Maria Hirvonen. Hän pääsi ylioppilaaksi 1900 Viipurin klassillisesta lyseosta ja suoritti Helsingin yliopistossa yleisen oikeustutkinnon ja ylemmän hallintotutkinnon 1906. Zinck sai varatuomarin arvon 1909.
Zinck toimi Kotkan kaupunginvoutina 1905–1907 ja Kotkan kaupunginvaltuuston sihteerinä ja kaupungin köyhäinasianajajana 1907–1916. Hän oli sen jälkeen Kuopion pormestarina 1916–1936. Zinck oli myös Kotkan kaupunginvaltuuston jäsenenä 1914-1916.
Rafael Zinck oli naimisissa vuodesta 1907 Olga Helanderin kanssa.
J. V. Korjula
Juhana (Juho) Vilho Korjula (8. helmikuuta 1876 Helsinki – 2. lokakuuta 1954 Tampere) oli suomalainen rautatievirkamies ja kirjallisuuden suomentaja.
Korjulan vanhemmat olivat työnjohtaja Johan Korjula ja Lovisa Stenroos. Hän pääsi ylioppilaaksi 1894 Helsingin suomalaisesta normaalilyseosta ja opiskeli Helsingin yliopistossa vuoteen 1903 saakka. Korjula toimi rautatievirkamiehenä vuodesta 1901 alkaen ja viimeksi hän oli Viialan asemapäällikkönä 1935–1939.
Korjula oli naimisissa 1902–1904 Elin Adolfina Puontin (k. 1904) kanssa, vuodesta 1908 Ester Armida Rannanheimon kanssa ja 1931–1948 Elin Maria Hyvärisen (k. 1948) kanssa.
Atrani
Atrani on kunta Salernon maakunnassa, Campanian alueella Italiassa, noin 30 km Napolista kaakkoon. Se sijaitsee Sorrenton niemimaalla, Salernonlahden pohjoisrannalla. Kunnassa on noin 800 asukasta, ja sen pinta-ala on 0,12 neliökilometriä.
Atrani on osa Amalfin rannikkoa (), joka on Unescon maailmanperintökohde.
Minori
Minori on kunta Salernon maakunnassa, Campanian alueella Italiassa, noin 30 km Napolista kaakkoon. Se sijaitsee Sorrenton niemimaalla, Salernonlahden pohjoisrannalla. Kunnassa on vajaat 3 000 asukasta, ja sen pinta-ala on 2,66 neliökilometriä.
Minori on osa Amalfin rannikkoa (), joka on Unescon maailmanperintökohde.
Maiori
Maiori on kunta Salernon maakunnassa, Campanian alueella Italiassa, noin 30 km Napolista kaakkoon. Se sijaitsee Sorrenton niemimaalla, Salernonlahden pohjoisrannalla. Kunnassa on runsaat 5 000 asukasta, ja sen pinta-ala on 16,67 neliökilometriä.
Maiori on osa Amalfin rannikkoa (), joka on Unescon maailmanperintökohde.
Etelä-Afrikka kesäolympialaisissa 2000
Etelä-Afrikka osallistui Sydneyn kesäolympialaisiin vuonna 2000 127 urheilijan joukkueella. Maan urheilijat osallistuivat 17 eri lajiin. Sen lipunkantajana avajaisissa toimi Hezekiel Sepeng. Etelä-Afrikka saavutti kisoissa viisi mitalia, joista kaksi oli hopeisia ja kolme pronssisia.
Kannel (ohjelmisto)
Kannel-tietokoneohjelmisto on alun perin Suomessa perustetun Wapit-yhtiön vuonna 1999 alulle panema ja julkaisema vapaan lähdekoodin eli Opensource-ohjelmisto. Tämä tarkoittaa sitä, että sitä saa käyttää kuka vain maksutta, ja siitä saa myös muokata ja julkaista omia versioitaan ilman kenenkään lupaa.
Ohjelmistoa ovat vuosien saatossa kehittäneet useat henkilöt.
Ohjelmiston avulla pystytään jakamaan internetin sisältöä WAP- ja tekstiviestipohjaisiin matkapuhelimiin. Kehitystyön alussa ei ollut suoraan internetiin kytkettyjä älypuhelimia, vaan niiden ominaisuuksia piti toteuttaa puhelinoperaattorien palvelimilla. Ohjelmiston käyttäjäryhmiä ovat alan tutkimuksen ja opetuksen lisäksi mobiilioperaatorit ja puhelimien sisällön tuottajat.
Wapit-yhtiön mentyä konkurssiin kehitystyö siirtyi kokonaan muualle. Ohjelmistoa on paranneltu ja päivitetty myös virallisesti vielä 2010-luvullakin
Kardenolidit
Kardenolidit ovat steroidijohdannaisiin kuuluvia orgaanisia yhdisteitä. Ne muodostuvat aglykoniosan useiden kasvien sydänglykosideja ja ovat kasvien sekundäärimetaboliitteja. Kardenolideja tavataan 12 eri kasviheimosta muun muassa oleanterikasveista, kieloista ja sormustinkukista. Kardenolidit ovat eläimille myrkyllisiä, koska ne estävät natrium-kaliumpumpun toimintaa. Ryhmän yhdisteet ovat kasvien puolustusmekanismeja kasvinsyöjiä vastaan.
Kardenolidit koostuvat steroidirakenteesta, johon on liittynyt tyydyttymätön viidestä atomista koostuva laktonirengas. Kardenolidien steroidirengas sisältää vaihtelevan määrän hydroksyyliryhmiä ja eräissä tapauksissa myös karbonyyliryhmiä. Rengasrakenne voi myös olla tyydyttymätön. Kardenolidityypistä riippuen myös steroidirakenteen "cis"- tai "trans"-konfiguraatio vaihtelee. Merkittäviä kardenolideja ovat muun muassa strofantidiini, ouabageniini, digitoksigeniini, digoksigeniini ja gitoksigeniini. Kasvit muodostavat kardenolideja entsymaattisesti hydroksylaasien ja reduktaasien lähtien steroleista kuten kasvisteroleista ja pregnaaneista. Lisäksi kasveilla on entsyymejä, jotka liittävät sokeriosan kardenolidiosaan, jolloin muodostuu sydänglykosideja.
Transaero Samara
Transaero Samara (; ICAO: TSL) oli venäläinen rahtilentoyhtiö. Vuonna 1993 perustetun yhtiön kotikenttä oli Bezymjankan lentoasema Samarassa. Se lopetti toimintansa vuonna 1999.
Nimestään huolimatta Transaero Samara ei ollut tekemisissä Transaero Airlinesin kanssa.
Transaero Samara käytti toimintansa aikana seuraavia viittä lentokonetta.
Kallahdenharju
Kallahdenharju on harju Kallahdessa, Helsingin itäosassa. Harju syntyi 12 000 vuotta sitten mannerjäätikön sulamisvesien kasaamana. Se muodostaa kannaksen, joka yhdistää Kallahdenniemen mantereeseen. Harju jatkuu mereen vedenalaisilla hiekkasärkillä ja hiekkapohjana. Vedenalaisen harjun korkeimmat kohdat ovat nyt saaria. Kallahdenharju kuuluu Kallahdenharjun luonnonsuojelualueeseen, joka rauhoitettiin vuonna 1973.
Harjun kilpikaarnamäntymetsä on vasta noin 150-vuotiasta, koska Krimin sodan aikana Vuosaaresta kaadettiin paljon metsää linnoitustarpeisiin. Rannan tuntumassa kasvaa tervaleppää.
Vanhoissa puissa on paljon tikkojen hakkaamia koloja, joissa pesii muitakin kolopesijöitä. Harvinaisia kasveja harjulla on muun muassa pohjanvariksenmarja. Kallahdenharju kuuluu Helsingin ainoana valtakunnalliseen harjujensuojeluohjelmaan. Kallahdenharju on suojeltu, ja se kuuluu Natura 2000-alueeseen.
Harjun päällä kulkee Kallvikinniementie, joka johtaa Kallahdenniemen kärkeen jossa on suosittu uimaranta. Harjulla on myös luontopolku, joka kulkee rannan läheisyydessä, kiertäen koko harjun. Tienviertä pitkin kulkee aidalla ajotiestä erotettu pyörätie. Varsinainen kävelytie kulkee luontopolkua pitkin.